92/510/ETY: Neuvoston päätös, tehty 19 päivänä lokakuuta 1992, luvan antamisesta jäsenvaltioille direktiivin 92/81/ETY 8 artiklan 4 kohdassa säädetyn menettelyn mukaisesti jatkaa erityistarkoituksiin käytettävien kivennäisöljyjen valmisteveroja koskevien voimassa olevien alennusten tai vapautusten soveltamista



Virallinen lehti nro L 316 , 31/10/1992 s. 0016 - 0018

Suomenk. erityispainos Alue 9 Nide 2 s. 0095

Ruotsink. erityispainos Alue 9 Nide 2 s. 0095



NEUVOSTON PÄÄTÖS, tehty 19 päivänä lokakuuta 1992, luvan antamisesta jäsenvaltioille direktiivin 92/81/ETY 8 artiklan 4 kohdassa säädetyn menettelyn mukaisesti jatkaa erityistarkoituksiin käytettävien kivennäisöljyjen valmisteveroja koskevien voimassa olevien alennusten tai vapautusten soveltamista (92/510/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY() ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että direktiivin 92/81/ETY 8 artiklan 4 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen valmisteveroja koskevia vapautuksia tai alennuksia erityisiin poliittisiin näkökohtiin liittyvistä syistä, jäsenvaltiot ovat ilmoittaneet komissiolle aikomuksestaan soveltaa edelleen tiettyjä tämän tyyppisiä, niiden verolainsäädännössä jo säädettyjä verovapautuksia tai veronalennuksia, joihin mainitun 8 artiklan 4 kohdassa säädettyä menettelyä olisi sovellettava, asiasta on ilmoitettu muille jäsenvaltioille, komissio ja kaikki jäsenvaltiot myöntävät, että kaikki nämä verovapautukset ovat perusteltuja erityisiin politiikkoihin liittyvistä syistä, ja etteivät ne vääristä kilpailua eivätkä haittaa sisämarkkinoiden toimivuutta, komissio ottaa nämä veronalennukset tai verovapautukset säännöllisesti uudelleen harkittaviksi varmistaakseen, että ne ovat sopusoinnussa sisämarkkinoiden toimivuuden tai yhteisön ympäristönsuojelupolitiikan kanssa, ja direktiivin 92/81/ETY 8 artiklan 6 kohdan mukaisesti neuvosto tarkastelee tilannetta uudelleen viimeistään 31 päivänä joulukuuta 1996 komission kertomuksen perusteella, ON TEHNYT TÄMÄN PÄÄTÖKSEN: 1 artikla Direktiivin 92/81/ETY 8 artiklan 4 kohdan mukaisesti seuraavat jäsenvaltiot voivat edelleen soveltaa voimassa olevia valmisteveroja koskevia alennuksia tai vapautuksia, sanotun kuitenkaan rajoittamatta kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY() säädettyjen velvoitteiden soveltamista, seuraavasti: 1) Belgian kuningaskunta: - paikalliseen julkiseen matkustajaliikenteeseen käytettävät ajoneuvot, - nesteytetty maaöljykaasu, maakaasu ja metaani, - tulva-alueiden kuivatukseen käytettävät moottorit, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmaliikenne, - yksityisillä huvialuksilla tapahtuva vesiliikenne; 2) Saksan liittotasavalta: - hiilivetyjen jätekaasujen käyttö lämmityspolttoaineina; - analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet; 3) Tanskan kuningaskunta: - kaupan alalla sovellettavat osittaiset valmisteverojen palautukset, jos nämä valmisteverot ovat yhteisön säännösten mukaisia ja maksetun mutta palauttamattoman veron määrä on aina yhteisön lainsäädännössä säädettyjen kivennäisöljyjen valmisteverojen vähimmäismäärien tai tarkistusmaksujen mukainen, - paikalliseen julkiseen matkustajaliikenteeseen käytettävät ajoneuvot, - dieselöljyn valmisteveron määrän alennukset, joilla edistetään ympäristölle vähemmän haitallisten moottoripolttoaineiden käyttöä, jos nämä kannusteet liittyvät tiettyihin määritettyihin teknisiin ominaisuuksiin, kuten tiheyteen, rikkipitoisuuteen, tislauspisteeseen ja setaanilukuun ja jos alennetut valmisteverojen määrät ovat aina yhteisön lainsäädännössä säädettyjen kivennäisöljyjen valmisteverojen vähimmäismäärien mukaisia, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmaliikenne; 4) Helleenien tasavalta: - käyttö valtion puolustusvoimissa, - paikalliseen julkiseen liikenteeseen käytettävät ajoneuvot, - suolanpoistolaitokset, - dieselöljyn valmisteveron määrän alennukset, joilla edistetään ympäristölle vähemmän haitallisten moottoripolttoaineiden käyttöä, jos nämä kannusteet liittyvät tiettyihin määritettyihin teknisiin ominaisuuksiin, kuten tiheyteen, rikkipitoisuuteen, tislauspisteeseen ja setaanilukuun ja jos alennetut valmisteverojen määrät ovat aina yhteisön lainsäädännössä säädettyjen kivennäisöljyjen valmisteverojen vähimmäismäärien mukaisia, - muualla kuin Kreikassa rekisteröidyillä yksityisillä huvialuksilla tapahtuva vesiliikenne, - teollisuudessa käytettävät nesteytetty maaöljykaasu ja metaani; 5) Espanjan kuningaskunta: - julkiseen paikalliseen liikenteeseen käytettävien ajoneuvojen moottoripolttoaineena käytettävä nesteytetty maaöljykaasu; 6) Ranskan tasavalta: - taksien moottoripolttoaineet vuosittaisen kiintiön mukaan, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmaliikenne, - Korsikalla tapahtuva kulutus 31 päivään joulukuuta 1994, - tietyt väestön vähenemisestä kärsivien alueiden avustamiseksi tarkoitetut politiikat; 7) Irlanti: - paikalliseen julkiseen liikenteeseen käytettävät ajoneuvot, - vammaisten käyttämät moottoriajoneuvot, - majakoiden toiminta, - alumiinin tuotanto Shannonin alueella, - moottoripolttoaineina käytettävät nesteytetty maaöljykaasu, maakaasu ja metaani, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmaliikenne, - yksityinen huvialuksilla tapahtuva vesiliikenne; 8) Italian tasavalta: - paikalliseen julkiseen matkustajaliikenteeseen käytettävät ajoneuvot, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmaliikenne, - tulva-alueiden kuivatukseen käytettävät moottorit, - hiilivetyjen jätekaasujen käyttö lämmityspolttoaineina, - ambulanssit, - Val d'Aosten ja Gorizian alueilla tapahtuva kulutus, - Udinen ja Triesten alueilla tapahtuva kulutus 31 päivään joulukuuta 1994, - moottoriajoneuvojen polttoaineena käytettävä metaani, - kansalliset puolustusvoimat; 9) Luxemburgin suurherttuakunta: - paikalliseen julkiseen liikenteeseen käytettävät ajoneuvot, - nesteytetty maaöljykaasu, maakaasu ja metaani; 10) Alankomaiden kuningaskunta: - suolanpoistolaitokset, - nesteytetty maaöljykaasu, maakaasu ja metaani, - kansalliset puolustusvoimat, - analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet, - tulva-alueiden kuivatukseen käytettävät moottorit; 11) Portugalin tasavalta: - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmaliikenne; 12) Ison-Britannian ja Pohjois-Irlannin Yhdistynyt kuningaskunta: - paikalliseen julkiseen matkustajaliikenteeseen käytettävät ajoneuvot, - yksityisillä huvialuksilla tapahtuva vesiliikenne, - moottoripolttoaineina käytettävät nesteytetty maaöljykaasu, maakaasu ja metaani, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmaliikenne, - majakoiden toiminta. 2 artikla Tämä päätös on osoitettu kaikille jäsenvaltioille. Tehty Luxemburgissa 19 päivänä lokakuuta 1992. Neuvoston puolesta Puheenjohtaja J. COPE () EYVL N:o L 316, 31.10.1992, s. 12 () EYVL N:o L 316, 31.10.1992, s. 19